Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaisislamistit ovat edelleen ampuneet raketteja -
Gazasta kohti Etelä-Israelin asutuskeskuksia.
Yksi raketti osui asuinrakennukseen Hof Ashkelonin kunnan alueella.
Pääministeri Netanjahu toivottaa USA:n ulkoministeri Pencen -
lämpimästi tervetulleeksi Israeliin huomenna.
Palestiinalaisjohto puolestaan aikoo boikotoida Penceä.
Turkin presidentti Erdogan: -
Turkki aikoo avata suurlähetystön Itä-Jerusalemiin.
Muutama päivä sitten hän vaati muslimimaiden johtajien kokouksessa-
Jerusalemin tunnustamista "Palestiinan" pääkaupungiksi.
Palestiinalaisislamistit ampuivat jälleen viikonloppuna raketteja -
Gazasta kohti Etelä-Israelin asutuskeskuksia.
Eilen illalla ammuttiin kolme rakettia.
Raketeista kaksi räjähti maastossa Eshkolin kunnan alueella, -
mutta kolmas osui asuinrakennukseen Hof Ashkelonin kunnan alueella.
Poliisin mukaan talon israelilaisasuk- kaat selvisivät täpärästi ehjin nahoin -
ehdittyään muutamaa sekuntia ennen rakettiosumaa pommisuojaan.
Vastauksena palestiinalaisten rakettituleen Israelin ilmavoimat iski -
islamistiselle Hamasille kuuluviin sotilaskohteisiin Pohjois-Gazassa.
Israelin armeija toisti tiedotteessaan -
pitävänsä Gazaa hallitsevaa Hamasia yksinomaisessa vastuussa -
kaikista Gazasta peräisin olevista hyökkäyksistä.
Armeija sanoi vastaavansa voimalla -
Israelin suvereniteettiin ja kansalaisiin kohdistuviin uhkiin.
Palestiinalaiset ovat ampuneet raketteja Israeliin -
miltei joka ilta sen jälkeen, kun presidentti Trump 10 päivää sitten -
ilmoitti USA:n tunnustavan Jerusalemin Israelin pääkaupungiksi.
Myös perjantaina ammuttiin raketti, mutta se osui asuinrakennukseen -
Beit Hanounin kaupungissa Pohjois- Gazassa aiheuttaen mittavia tuhoja.
Israelin puolustusviranomaiset sanoivat TV7:lle, -
että vaikka Israel pyrkii rauhoittamaan tilannetta Gazan rintamalla, -
Gazan islamistijärjestöt ovat kuitenkin täysin vastuussa siitä, -
jos yhteenotot johtavat täysimittaiseen sotilasoperaatioon Gazassa.
Näin siis mikäli palestiinalaiset eivät välittömästi lopeta raketti-iskuja.
Pääministeri Netanjahu toivotti kabinetin viikkokokouksessa -
USA:n varapresidentti Mike Pencen tervetulleeksi Israeliin huomenna.
Netanjahu luonnehti Penceä todelliseksi Israelin ystäväksi.
Hän myös toisti arvostavansa presidentti Trumpin päätöstä -
tunnustaa Jerusalem Israelin pääkaupungiksi.
Toivotamme USA:n varapresidentti Mike Pencen -
lämpimästi tervetulleeksi Israeliin tällä viikolla.
Hän on todellinen Israelin ja Jerusalemin ystävä.
Arvostamme erityisen paljon sitä määrätietoisuutta, -
jolla presidentti Trump ja hänen hallintonsa -
puolustavat Israelin totuutta -
ja torjuvat yrityksiä käyttää YK:ta Israelin-vastaisuuden näyttämönä.
Varapresidentti Pencen on määrä vierailla Länsimuurilla virallisesti -
Israelin valtion edustajan seurassa.
Tämä poikkeaa USA:n aiemmasta käytännöstä, -
jonka mukaan käynnit Länsimuurilla on määritelty "yksityisiksi".
Israelilaisvirkamiehet kertoivat TV7:lle, -
että Pence on erittäin odotettu vieras -
ja että häntä pidetään todellisena Israelin ystävänä.
Virkamiehet sanoivat odottavansa myös sen asian selkenemistä, -
muuttaako Yhdysvallat Jerusalem- päätöksensä myötä suhtautumistaan -
myös Israelin rakennustoimiin itäisen Jerusalemin juutalaislähiöissä.
Betlehemiin: Palestiinalaiset protestoivat -
varapresidentti Pencen tulevaa vierailua polttamalla -
Mike Penceä ja Lähi-idän-neuvottelija Jason Greenblattia esittäviä julisteita.
Palestiinalaiset ovat päättäneet boikotoida USA:n varapresidenttiä.
Palestiinalaisten ulkoministeri al-Maliki sanoi, -
että Pence ei ole tervetullut, eikä presidentti Abbas aio tavata tätä.
Valkoinen talo vastasi -
luonnehtien palestiinalaisten päätöstä "valitettavaksi".
Sitten Turkkiin: Turkin presidentti Erdogan ilmoitti, -
että Turkki aikoo avata suurlähetystön Itä-Jerusalemiin.
Muutama päivä sitten hän vaati mus- limimaiden johtajien kokouksessa, -
että maailman on tunnustettava Jeru- salem "Palestiinan" pääkaupungiksi.
Koska Jerusalem on tällä hetkellä miehitetty, -
emme toistaiseksi voi mennä ja avata suurlähetystöä sinne.
Pääkonsulaatissamme on tosin jo nyt suurlähettilästason edustus.
Mutta jos Allah suo, -
sekään päivä ei ole kaukana, -
jolloin voimme virallisesti avata suurlähetystömme Itä-Jerusalemiin.
Epäselvää on vielä se, -
miten presidentti Erdogan aikoo toteuttaa suurlähetystöhankkeensa.
Israel nimittäin hallinnoi koko Jerusalemia -
ja määrittelee kaupungin jakamattomaksi pääkaupungikseen.
Presidentti Erdogania tuetaan kuitenkin laajalti Turkissa.
Tuhannet ihmiset osoittivat mieltään sunnuntaina eri puolilla Turkkia, -
myös pääkaupungissa Ankarassa ja kurdienemmistöisessä Diyarbakirissa.
Mielenosoituksissa protestoitiin Yhdysvaltojen Jerusalem-päätöstä -
ja syytettiin Israelia ja USA:ta levottomuuksien lietsonnasta.
Mielenosoittajat vaativat sekä Israelin että USA:n tuhoamista.
Alas Israel! Alas Amerikka!
Turkin on katkaistava kaikki suhteensa Israeliin, -
aivan erityisesti taloudelliset siteet.
Turkin pitää tukea kaikkia niitä, jotka tuomitsevat Israelin.
Israelin täytyy ottaa opikseen, -
tai muuten sen ylläpitämä kuoleman verkosto vain leviää.
Tuomitsemme Trumpin toimet. Emme hyväksy niitä.
Palestiina ja al-Aksan moskeija ovat meille pyhiä.
Edustamme täällä tänään Saladinin lapsia, -
jotka ovat valmiita kuolemaan marttyyreina milloin vain.
Palestiina on muslimikansojen yhteistä omaisuutta.
Se on turkkilaisten, kurdien ja persialaisten maata.
Olemme valmiit uhraamaan kaiken Palestiinan puolesta.
Sitten Länsirannalle: -
Veitsellä ja ilmeisesti räjähdevyöllä varustautunut palestiinalainen -
hyökkäsi kohti Israelin rajapoliiseja Beit Elin juutalaiskylän edustalla.
Israelin joukot vastasivat ampumalla hyökkääjää.
Palestiinalaisten lääkintäryhmän mukaan -
hyökkääjä kuoli saamiinsa vammoihin.
Hyökkääjälle ensiapua antanut palestiinalaislääkäri väitti, -
ettei miehen käyttämä pommivyö ollut oikea.
TV7 ei pystynyt varmistamaan väitteen todenperäisyyttä.
Vanhempi rajapoliisi sanoi TV7:lle, että Israelin joukot -
estivät ammatillisella toiminnallaan mahdollisen murhenäytelmän, -
koska palestiinalaisterroristin tarkoituksena oli selvästikin -
vahingoittaa israelilaissiviilejä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman